b'\n_START_ARTICLE_\nLSMU Slaugos fakultetas\n_START_SECTION_\nIstorija\n_START_PARAGRAPH_\n1990 m. KMA, atsi\xc5\xbevelgdama \xc4\xaf Gailesting\xc5\xb3j\xc5\xb3 seser\xc5\xb3 draugijos pra\xc5\xa1ym\xc4\x85 ir vykdydama Lietuvos, Latvijos ir Estijos regioninio specialist\xc5\xb3 pasitarimo rekomendacijas, kreip\xc4\x97si \xc4\xaf Lietuvos sveikatos apsaugos ministerij\xc4\x85 pra\xc5\xa1ydami prad\xc4\x97ti ruo\xc5\xa1ti medicinos seseris su auk\xc5\xa1tuoju i\xc5\xa1silavinimu. _NEWLINE_1990 m. KMA rektorius prof. Antanas Pra\xc5\xa1kevi\xc4\x8dius i\xc5\xa1leido \xc4\xafsakym\xc4\x85 prad\xc4\x97ti rengti medicinos seseris su auk\xc5\xa1tuoju i\xc5\xa1silavinimu. T\xc5\xb3 pa\xc4\x8di\xc5\xb3 met\xc5\xb3 rugs\xc4\x97jo 1 d. buvo priimti pirmieji studentai \xe2\x80\x93 50 medicinos seser\xc5\xb3._NEWLINE_Medicinos seser\xc5\xb3 skyriaus ir studij\xc5\xb3 programos vadovu buvo paskirtas doc. Stasys Gendvilis. Mokymo program\xc4\x85 pareng\xc4\x97 pagal Lenkijos universitetini\xc5\xb3 ir medicinos akademij\xc5\xb3 Slaugos fakultet\xc5\xb3 patirt\xc4\xaf._NEWLINE_1992 m. rektoriaus prof. Viliaus Grabausko \xc4\xafsakymu skyriaus prodekanu paskirtas doc. A. \xc5\xa0e\xc5\xa1kevi\xc4\x8dius, kurio iniciatyva sukurtas naujas Slaugos fakultetas. Dekanu tapo doc. Arvydas \xc5\xa0e\xc5\xa1kevi\xc4\x8dius._NEWLINE_Mokymo programa buvo pakeista ir prad\xc4\x97ta ruo\xc5\xa1ti pagal PSO medicinos seser\xc5\xb3, aku\xc5\xa1eri\xc5\xb3 ir socialini\xc5\xb3 darbuotoj\xc5\xb3 departamento ir Lietuvos Auk\xc5\xa1tojo mokslo \xc4\xafstatym\xc5\xb3 reikalavimus, keliamus diplomuotos (bakalauro) slaugytojos specialybei. _NEWLINE_1999 m. buvo prad\xc4\x97tos Klinikin\xc4\x97s slaugos magistrant\xc5\xabros ir Slaugos doktorant\xc5\xabros studijos. 2001 m. prad\xc4\x97tos Ergoterapijos ir Socialinio darbo medicinoje studijos, 2002 m. \xe2\x80\x93 Kineziterapijos, o 2007 m. \xe2\x80\x93 Socialinio darbo._NEWLINE_2003 m. Studij\xc5\xb3 kokyb\xc4\x97s vertinimo departamentas (SKVC) prie \xc5\xa0vietimo ir mokslo ministerijos patvirtino Kineziterapijos ir Ergoterapijos magistrat\xc5\xabros programas. _NEWLINE__NEWLINE_1992-2007 m. Slaugos fakultetui vadovavo prof. Arvydas \xc5\xa0e\xc5\xa1kevi\xc4\x8dius._NEWLINE_2007 m. bir\xc5\xbeelio m\xc4\x97n. Slaugos fakulteto dekane i\xc5\xa1rinkta prof. dr. J\xc5\xabrat\xc4\x97 Macijauskien\xc4\x97.'